ואת חשבת שאנחנו יכולים להיות סיפור אהבה סיפור שהופך עם הזמן לסרט ושני הגיבורים מתרוקנים מעצמם בשביל למלא את התפקיד חשבת שאנחנו יכולים להיות כאלה אבל שכחת שמשפטים כמו שאומרים בסרטים לא נאמרים אף פעם בחוץ ושהגיבורים לעולם לא טועים בסיפור שלנו יש רק שדים שמתפרצים וזכוכיות על הרצפה כמו לא הייתה לנו מעולם אדמה ואת חלמת להיות הנסיכה שיהיה לך נסיך ובית מול הים במקום זה, יש לך גבר בן 30 שמשחק כמו ילד וחושב על חיים אחרים ובלילות שהולכים לישון את מדמיינת סיפור אהבה שבסופו כל החלומות מתגשמים ובלילה את קמה מספר פעמים לגלות, שהחיים לא משתנים אל תחשבי על סיפור אהבה הוא לעולם יגמר בכתוביות שיספרו שהגיבורים אינם רק אצלנו זה יגמר במסכים שבורים שלל תמונות שחור לבן וקירות מלוכלכים מסימנים של דם אל תבקשי יותר מזה זה כבר לא קיים עוד מעט יגיע הסתיו אנחנו נתרפק ונתפרק לאט אל תבקשי  שלא נצעק כדי שנוכל להקשיב לעלים הנופלים אל הים כמונו, הם נסחפים אל החוף אל תתפלאי אם הם יימוגו שום דבר לא נשאר נצחי גם סיפורי האהבה שהכרת נגמרו, אחרי שהלכת לישון הם בכו והיה שם אחד שהלך מכות לא היו שם מלאכים גם לא נסיכות אולי